मृतकों में 3 बच्चे भी; ट्रक में सवार होकर शादी में जा रहे थे 43 लोग
Madhya Pradesh Datia Truck Accident - 12 Labours Killed As Truck Fall In River. Follow Datia Incident Latest News, Headlines Photos And Video Updates On Dainik Bhaskar. दतिया में एक मिनी ट्रक नदी में गिर गया। मिनी ट्रक में करीब 43 लोग सवार थे। हादसे में 12 से ज्यादा लोगों की मौत की खबर है। पांच के शव निकाल लिए गए हैं।
दतिया में एक मिनी ट्रक नदी में गिर गया। ट्रक में करीब 43 लोग सवार थे। हादसे में पांच लोगों की मौत हो गई है। सभी के शव निकाल लिए गए हैं। इनमें 3 शव बच्चों के हैं। 10 लोग गंभीर घायल हैं। 28 को मामूली चोट आई है। हादसा दुरसड़ा थाना क्षेत्र के बुहारा गांव में बुधवार सुबह करीब 6 बजे हुआ। ट्रक पुल पार कर रहा था, तभी बेकाबू होकर पलट गया।
कलेक्टर संजय कुमार ने बताया कि बेटी की शादी के लिए एक परिवार ग्वालियर के भेलेटी गांव से टीकमगढ़ के जतारा गांव जा रहा था। सभी आयशर वाहन में सवार होकर मंगलवार रात को निकले थे। नदी पर नया पुल बन रहा है। आवाजाही के लिए पास ही एक रपटा बनाया गया था। बारिश के कारण रपटे पर एक से दो फीट पानी आ गया था। ड्राइवर ने रपटा क्रॉस करने की कोशिश की। परिवार ने मना भी किया, लेकिन उसने अनसुना कर दिया। कुछ दूर जाकर ट्रक पलट गया। बता दें, आयशर वाहन ट्रांसपोर्टेशन के लिए अधिकृत नहीं था।
इनके शव मिले, इनमें तीन बच्चे
हादसे में ये गंभीर घायल हुए
दुल्हन का भाई अंशु (17) और आकाश, मां ममता (40), बहन आशा (34), मौसी रामवती (60), मामी ममता (43), चाची सत्तो (35), बहन संगीता (28) और जीजा भारत (30)।
पलभर में गाड़ी पलट गई और लोग बह गए
दुल्हन के चाचा विष्णु खटीक ने बताया कि भतीजी पूजा की शादी टीकमगढ़ के जतारा में थी। रात में गांव से निकले थे। रपटे पर पहुंचे तो पानी ऊपर से गुजर रहा था। ड्राइवर ने रपटे पर से गाड़ी निकाल दी। पलभर में ही गाड़ी पलट गई और लोग बह गए। कुछ गाड़ी में फंसे रहे। मैंने कई लोगों को बाहर निकाला। पास के गांव वालों ने मदद की। हादसे में मेरी चाची की मौत हो गई है। एक भजीता और दो भांजी समेत 5 की जान गई है।
मृतकों के परिजन को 4-4 लाख का मुआवजा
गृहमंत्री नरोत्तम मिश्रा ने घटना पर दुख जताया। उन्होंने कहा, 'खटीक समाज के लोग बेटी की शादी करने मिनी ट्रक से जा रहे थे। बुहारा नदी में रपटे में ट्रक का पहिया उतर गया। ट्रक नदी में चला गया। 5 लोगों के शव निकाले गए हैं। इनमें एक 45 साल की महिला हैं। 18 साल का युवक है और बाकी 2 से 5 साल के बच्चे हैं। घायलों के इलाज कराया जा रहा है।' मृतकों के परिजन को चार-चार लाख रुपए की सहायता दी जाएगी। घायलों को 50-50 हजार रुपए का मुआवजा दिया जाएगा।
सुबह हादसा, शाम को लिए 7 फेरे
बुधवार सुबह ट्रक हादसे में अपने 5 रिश्तेदारों की मौत के बाद शाम को दोनों पक्षों की मर्जी के बाद पूजा और आकाश ने दतिया के रामलला मंदिर में 7 फेरे लिए। यहां बस शादी की रस्में ही निभाई गईं, क्योंकि हादसे के बाद शादी की खुशी किसी के चेहरे पर नजर आई आई। खटीक समाज के जिला अध्यक्ष जीतेन्द्र मेवाफरोश ने बताया कि हादसा बहुत दुखद है। दोनों पक्षों से बात करके के बाद दतिया में मंदिर में विवाह संपन्न करवाया गया है। समाज की ओर से मंदिर में ही भोजन की व्यवस्था भी करवाई गई।
हादसे की तस्वीरें...
